શહેરના પાંડેસરા વિસ્તારમાં આવેલ ભેસ્તાન વિસ્તારના જીવાબુડિયા રોડ પર અજાણી બાળકીનો મૃતદેહ મળી આવ્યો હતો. બાળકીના શરીર પર અનેક પ્રકારના ઘાના નિશાન જોઈ શકાતા હતા. જે બાદ પોસ્ટમોર્ટમ રિપોર્ટમાં સામે આવ્યું કે બાળકીના શરીર પર જોવા મળતા ઘા મૃતદેહ મળ્યાના 8-10 દિવસ જૂના છે. જેથી પોલીસે શંકા વ્યક્ત કરી હતી કે નરાધમે બાળકીને 8-10 દિવસ માટે કોઈ જગ્યાએ ગોંધી રાખી તેની સાથે પાશવી રીતે જાતીય અત્યાચાર કર્યો હશે.